EkBass/fiwiki-20250220-pages-articles huggingface dataset:
Slaavilainen puolustus

Slaavilainen puolustus on shakkiavaus, joka alkaa yleensä siirroilla :1.d4 d5 2.c4 c6 Slaavilainen puolustus on yksi tärkeimmistä torjutun kuningatargambiitin muunnelmista ja mustan suosituin vastaus kuningatargambiittiin.COE Slaavilaista puolustusta ovat pelanneet lähes kaikki maailmanmestarit (esimerkiksi Vasili Smyslov, Vladimir Kramnik ja Viswanathan Anand) ainakin jossain vaiheessa uraansa, ja tämän hetken huipuista muun muassa Aleksei Shirov, Vasyl Ivantšuk ja Aleksandr Morozevitš ovat säilyttäneet avauksen keskeisenä osana avausrepertuaariaan. Slaavilainen puolustus on mustalle luonnollinen tapa taistella keskeisten keskustaruutujen kontrollista. Siirto 2...c6 tukee d5-sotilasta, ja samalla se jättää mustan vaalearuutuiselle lähetille mahdollisuuden tulla peliin mukaan toisin kuin kuningatargambiitti, jossa siirto 2...e6 tukkii lähetin diagonaalin. Slaavilainen puolustus on tunnettu kauan, ja avausmuodin vaihdellessa avauksen suosituimmat muunnelmat ovat kehittyneet vaihtelevasti. ==Muunnelmia== Valkean suosituimmat jatkosiirrot ovat suosituimmuusjärjestyksessä: 3.Rf3, Rc3, cxd5 ja e3.COE Näistä jatkoista kaikki, vaihtomuunnelmaa lukuun ottamatta, tarjoavat valkealle tilastollisesti paremmat voittomahdollisuudet. Vaihtomuunnelmassa musta tasoittaa tilanteen ja pääsee jopa hieman voitolle. Klassinen slaavilainen :`3.Rc3 Rf6 4.Rf3 dxc4` Merano-slaavilainen :`3.Rc3 Rf6 4.Rf3 e6 5.e3` Botvinnik-slaavilainen :`3.Rc3 Rf6 4.Rf3 e6 5.Lg5` a6-slaavilainen :`3.Rc3 Rf6 4.Rf3 a6` Vaihtomuunnelma :`3.cxd5 cxd5` Slaavilainen puolustus voi muuntua myös semi-slaavilaiseksi puolustukseksi, jos musta pelaa siirron ...e6. ==Katso myös== *Kuningatargambiitti ==Lähteet== Luokka:Shakkiavaukset
Sokolskin avaus

Sokolskin avaus on shakkiavaus, joka alkaa siirrolla: :`1.b4` tunnetaan myös nimillä Oranki, Orangutan ja puolalainen avaus. Tarinan mukaan avaus keksittiin apinan kanssa käydyn viittomakielisen keskustelun päätteeksi. Vaikka tarinaa ei olekaan avauksen logiikka huomioon ottaen vaikea uskoa, on avausta kuitenkin pelannut menestyksekkäästi muun muassa suurmestari Aleksei Sokolski. Siirron tarkoitus on päästää kuningatarlähetti b2-ruutuun uhkaamaan mustan f6- ja g7-ruutuja. Samalla b-sotilas voi edetä viidennelle riville estämään mustaa kehittämästä kuningatarratsuaan c6:een. Internetistä löytyy useita avaukselle omistautuneita sivuja. ==Aiheesta muualla== * http://www.b2b4.eu (by Marek Trokenheim: Marek's 1.b4 world) * http://www.angelfire.com/home/bstjean/sokolsky/ * http://www.geocities.com/SiliconValley/Lab/7378/b4.htm * A00: Uncommon Opening * R Johansson vs O Gradin, 1985 1-0 * J Cubas vs O Zambrana, 2002 1/2-1/2 * I Frosinos vs E Kritsiligou, 2000 1-0 Luokka:Shakkiavaukset
Venäläinen peli

Venäläinen peli :`1.e4 e5 2.Rf3 Rf6` on shakkiavaus, joka tunnetaan myös nimellä Petrovin puolustus. Se voi olla tehokas ase liian hyökkäyshaluista valkeaa vastaan. Sen tunnetuimpia harjoittajia nykyisistä huippupelaajista ovat Fabiano Caruana, Vladimir Kramnik ja Boris Gelfand. Venäläinen peli johtaa usein melko symmetrisiin sotilasasemiin, joissa valkea yrittää saada jotakin irti siitä tosiasiasta, että saa siirtää ensin. Pääjatkot :`3.d4` :`3.Rxe5 d6 4.Rf3 Rxe4 5.d4` Nykyisin suureen suosioon on noussut 5.Rc3 muunnelma, jonka ideana on tehdä pitkä linnoitus ja jatkaa sotilasrynnäköllä kuningassivustalla, mikäli musta linnoittautuu sinne. Avauksen haittapuolena valkealle on se, että musta voi odottaa ja katsoa kummalle puolelle valkea linnoittautuu, ja linnoittautua samalle puolelle. Silloin peli on usein hyvin tasainen, ja valkean on vaikea saavuttaa avausetua. Aggressiiviset valkeilla pelaavat saattavat valita yllättävän Cochranin gambiitin: :`3. Rxe5 d6 4. Rxf7 Kxf7` Gambiitti on parempi kuin ensisilmäykseltä vaikuttaa ja valkea on saavuttanut sillä kerhotasolla kohtalaisia tuloksia. ==Katso myös== *Luettelo shakkiavauksista ==Aiheesta muualla== * C42: Petrov Defense * C43: Petrov, Modern Attack Luokka:Shakkiavaukset
Wieniläinen peli

Wieniläinen peli on shakkiavaus, joka alkaa yleensä siirroilla: :`1.e4 e5 2.Rc3` Valkean toinen siirto on harvinaisempi kuin 2.Rf3, joka voi johtaa espanjalaiseen peliin, lähettipeliin, skotlantilaiseen peliin ja muihin avauksiin. Siirtämällä kuningatarratsua valkea säilyttää mahdollisuuden f-sotilaan etenemiseen. Mustan vastauksen 2...Rf6 jälkeen valkean yleisin siirto onkin 3.f4.COE Wieniläisen peli jatko 1.e4 e5 2.Rc3 Rf6 3.f4 d5?! on Wienin gambiitti. ==Katso myös== *Luettelo shakkiavauksista *Luettelo gambiiteista ==Lähteet== Luokka:Shakkiavaukset
Mike Wengren

pienoiskuva|Mike Wengren vuonna 2008.Michael Warren Wengren (s. 3. syyskuuta 1971 Chicago, Illinois, Yhdysvallat) on yhdysvaltalainen rumpali ja perkussionisti, joka tunnetaan parhaiten heavy metal -yhtye Disturbedista. Hän on yksi vuonna 1994 perustetun Disturbedin perustajajäsenistä. Hänet tunnetaan bassorumputekniikastaan, josta on tullut tärkeä osa yhtyeen musiikkia. Luokka:Yhdysvaltalaiset rumpalit Luokka:Lyömäsoittajat Luokka:Vuonna 1971 syntyneet Luokka:Elävät henkilöt
Juustola

Juustola on tuotantolaitos, joka valmistaa teollisesti juustoa. Suomessa juustolat toimivat aikaisemmin tavallisesti paikallisten ja alueellisten meijereiden yhteydessä, mutta meijerikoon kasvettua ei juustolan pitäminen osoittautunut kannattavaksi monillekaan meijereille. Tämän vuoksi juustolat ovat Suomessa alkaneet eriytyä varsinaisesta meijeritoiminnasta, jonka päätuote on pastöroitu ja pakattu maito. ==Katso myös== * Luettelo Suomen juustoloista Luokka:Elintarviketeollisuus
Prodrive F1

Prodrive F1 oli Formula 1 -talli, jonka piti aloittaa kilpaileminen sarjassa kaudella 2008. Tallin oli tarkoitus ostaa autot valmiina McLaren-tallilta, mutta asiakasautojen käyttö sarjassa ei saanut kaikkien tallien hyväksyntää. Tallin kuljettajiksi huhuiltiin McLarenin testikuljettajia Pedro de la Rosaa sekä Gary Paffettia. Toukokuussa 2009 uutisoitiin, että Prodrive oli jättänyt hakemuksen F1-sarjaan kaudelle 2010. Richardsin suunnitelmissa oli käyttää Prodrive-nimeä kahden ensimmäisen kautensa ajan, jonka jälkeen se olisi siirtynyt käyttämään moottorivalmistajansa Aston Martinin nimeä. Talli ei tullut hyväksytyksi. Prodrive-yrityksen johtaja on David Richards, joka on aiemmin toiminut muun muassa F1-talli BARin ja Benettonin tallipäällikkönä. == Aiheesta muualla == * Whatever happened to the Prodrive F1 team? - Prodrive F1 -talliprojektin tutkielmavideo Autosportin kanavalla Youtubessa ==Lähteet== Luokka:Brittiläiset Formula 1 -tallit
Free Running

Free Running (Freerun) on parkourista kehittynyt liikuntamuoto, jossa pyritään olemaan pysähtymättä ja koko ajan liikkeessä. Lajien tunnetuimpia harrastajia on muun muassa itse Parkourin keksijä David Belle, Sébastien Foucan, Daniel Ilabaca ja Ryan Doyle. ==Free Runningin ja parkourin erot ja yhtäläisyydet== Parkour pyrkii katkeamattomaan liikkeeseen pisteestä A pisteeseen B keskittymättä yksittäisiin liikeratoihin. Free Running sen sijaan keskittyy nimenomaan yksittäisten liikeratojen yhdistelyyn ja näyttävyyteen. Parkourissa kutsutaankin mieluiten näitä liikeratoja tempuiksi. Toisaalta Freerunning muistuttaa Parkouria melko paljonkin. Koska molemmissa lajeissa liikutaan samanlaisissa ympäristöissä, on liike luonteeltaan jossain määrin samanlaista. Useat elementit toistuvat molemmissa lajeissa ja lajien synnyissäkin on paljon samaa. ==Katso myös== *Parkour *Trikkaus *Voltti (akrobatia) ==Aiheesta muualla== * http://www.freerunning.fi * http://www.parkour.fi (Parkour) Luokka:Liikunta Luokka:Extremeurheilu fr:Freerun
Hedningarna

Hedningarna on vuonna 1987 perustettu ruotsalainen nykyaikaista kansanmusiikkia soittava yhtye, joka yhdistelee elektronisia ja rock- elementtejä vanhaan skandinaaviseen musiikkiin. == Historia == Vuonna 1987 perustettu Hedningarna () pyrki etsimään uudenlaista äänimaailmaa rakennuttamalla uusia soittimia ja lähestymällä pohjoismaista kansanmusiikkia uudelta suunnalta. Yhtye haki vahvaa, perinteistä ammentavaa nykyaikaista musiikkia. Yhtye oli ensimmäisten joukossa luomassa uutta kansanmusiikin suuntausta. Samoilla jäljillä kulki myös muun muassa Garmarna. Yhtyeen monipuolinen äänimaailma nousee osittain ruotsalaisten viulupelimannien perinteestä. Rytmikkyys tulee rockista tai harkitusta pyrkimyksestä ”alkukantaiseen” rytmiin ja hypnoottisuuteen. Taustalla on vahva ja tumma borduna, joka syntyy kampiliiralla tai säkkipillillä. Bassotaajuuksien lisääminen luo pelimannimusiikkiin kohtalonomaisen tunnelman ja kolmijakoinen polska vahvan poljennon. Yhtyeen esikoisalbumi Hedningarna ilmestyi 1989. Yhtyeen todellinen suosio alkoi, kun Hållbus Mattssonin, Anders Norudden ja Björn Tollinin mukaan tulivat vuonna 1991 suomalaiset laulajat Sanna Kurki- Suonio ja Tellu Paulasto. Heidän kalevalapoljentoinen, karjalaisesta ja inkeriläisestä laulutyylistä ammentava laulunsa oli osa albumeja Kaksi! (1992) ja Trä (1994). Helsingin Sanomien Timo Kirveen mukaan ”Hedningarna-yhtyeen musiikki on komeinta mitä perinteisen musiikin elementeistä on viimeisen kymmenen vuoden aikana koko Pohjolassa saatu irti”. Albumilla Hippjokk (1997) naislaulajat eivät olleet mukana. Lähes instrumentaalina toteutetun albumin vierailijoina oli muun muassa Wimme Saari. Yhtyeen viides albumi Karelia visa (1999) oli kunnianosoitus Vienan Karjalan runokylille. Yhtyeen albumeista Karelia visa on eniten laulajien levy ja myös suomalaisin tai suomalais- karjalaisin. Sanna Kurki-Suonion rinnalla oli tällä albumilla Anita Lehtola. == Jäsenet == === Nykyiset === * Hållbus Totte Mattsson * Anders Norudde * Christian Svensson * Magnus Stinnerbom === Aiemmat === * Björn Tollin * Anita Lehtola-Tollin * Liisa Matveinen * Sanna Kurki-Suonio * Tellu Paulasto (Virkkala, Turkka) * Ulf Ivarsson == Diskografia == * Hedningarna (1989) * Kaksi! (1992) * Trä (1994) * Kruspolska SASHA mixes (1994) * Hippjokk (1997) * Karelia Visa (1999) * 1989–2003 (2003) * & (2012) * Kult (2016) == Lähteet == == Aiheesta muualla == * Hedningarna kotisivu (Archive.org) * Silence Records: Hedningarna. * Yhtye Discogs-sivustolla. Luokka:Kansanmusiikkiyhtyeet Luokka:Ruotsalaiset yhtyeet
Kai Tanner

Kai Eerik KristianYle TV1, A-studio, 15.10.2012. Viitattu 16.20.2012. Tanner (s. 8. tammikuuta 1969 Valkeakoski) on suomalainen näyttelijä ja teatterinjohtaja. Hän on yksi Porissa toimivan Rakastajat-teatterin perustajajäsenistä ja myös sen nykyinen johtaja.Kai Tanner Rakastajat- teatteri. Viitattu 18.7.2014. Tanner opiskeli Lahden kansanopiston teatterilinjalla vuosina 1986–1987, kurssitoverinaan muun muassa Ari-Kyösti Seppo. Hän on näytellyt muutamissa elokuvissa. Heinäkuussa 2007 Tanner vangittiin epäiltynä Ulvilan surmasta. Hän oli pidätettynä ja myöhemmin vangittuna yhteensä seitsemän päivän ajan, minkä jälkeen hänet vapautettiin syyttömänä. Tanneriin kohdistuneiden epäilyjen syynä oli perätön ilmianto. == Filmografia == *Pirtua, pirtua (1991) *Kulkuri ja Joutsen (1999) *Rentun Ruusu (2001) *Sibelius (2003) == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset teatterinjohtajat Luokka:Suomen romanit Luokka:Vuonna 1969 syntyneet Luokka:Elävät henkilöt
Songilo

Laulu ja soitinyhtye Songilon syntysanat lausuttiin kesällä 1974, jolloin Aarre Elo, Apeli Halinen, Jani Uhlenius ja Jukka Virtanen olivat tekemässä Lahdessa suurta Työväen urheiluliiton tapahtumaa. Miehet sattuivat urheilukentällä saman pressun alle pitelemään kesäistä sadetta. "Mehän voisimme perustaa laulu- ja soitinyhtyeen, kisälliryhmän", oli ryhmän yhteinen päätös. Näin tapahtuikin ja joukkoon viidenneksi jäseneksi saatiin houkuteltua tunnettu uutismies Heikki Kahila, joka myöhemmin siirtyi viihdetoimittajaksi ja -tuottajaksi. Songilo esiintyi ensimmäisen kerran Finlandia-talossa Helsingissä vuonna 1976. Viisikko Elo, Halinen, Kahila, Uhlenius ja Virtanen olivat kaikki suurelle yleisölle jo ennestään tuttuja. Apeli Halinen tunnettiin työväenliikkeen kulttuuripiireissä erittäin hyvin ja hän oli myös toiminut juontajana Yleisradion TV1:n ohjelmissa. Aarre Elo ja Jukka Virtanen tekivät yhdessä Matti Kuuslan kanssa (VEK) lukuisia - joista osa myös kansainvälisesti menestyneitä - televisio-ohjelmia. Sekä Elo että Virtanen ovat - Kahilan ohessa - suomalaisen televisiotoiminnan pioneereja. Jani Uhlenius tunnetaan muusikkona ja muun muassa M. A. Nummisen pitkäaikaisena säestäjänä. Hän on esiintynyt äänilevy- ja studiomuusikon töiden lisäksi myös televisiossa toimien useampienkin ohjelmien kapellimestarina. Songilo toimi presidentti Mauno Koiviston vaalikiertueen (1981–82) tuottajana ja yhtye myös esiintyi kyseisellä kiertueella. Yhtye teki yrityskeikkoja, suunnitteli ja tuotti monia tapahtumia sekä esiintyi monien järjestöjen (mm. ammattiliittojen) suurtapahtumissa, jos kohta pienemmissäkin. Osa ryhmän jäsenistä harjoitti myös koulutustoimintaa pitämällä esimerkiksi juontajakursseja. Ryhmä teki myös oman televisio-ohjelman "Songilo maassa, merellä ja Ilmalassa" (ohjaajana Heikki Seppälä). Tämän lisäksi ryhmä esiintyi monissa muissa tv-ohjelmissa. ==Diskografia== * Songilo (1978) Kyseiseltä LP:ltä radion kautta tulivat tutuksi mm. laulut "Vapauden kaiho", "Sukuvika - suksi ei luista", "Varis ja valtion varatyömies" sekä "Veteraanilaulu". Levyn tuottaja oli Jaakko Salo. ==Teokset== Vapauden kaiho - Songilo stoori (2012, Kellastupa Oy) ==Lähteet== ==Aiheesta muualla== * Luokka:Suomalaiset huumoriyhtyeet
Omoottiset kielet

Omoottiset kielet muodostavat afroaasialaisiin kieliin kuuluvan kieliryhmän, jonka kieliä puhutaan Koillis-Afrikassa. Suurin osa näiden kielten puhujista asuu Lounais-Etiopiassa. Omoottisille kielille on ominaista runsas agglutinatiivisuus. M. Lionel Bender on luokitellut omoottiset kielet kahteen pääryhmään, pohjois- ja eteläomoottisiin kieliin, joilla on lukuisia alaryhmiä: *Pohjoisomoottiset kielet **Dizoid *** Dizi [mdx] *** Nayi [noz] *** Sheko [she] **Gonga-Gimojan *** Gimojan **** Janjero ***** Yemsa [jnj] **** Ometo-Gimira ***** Chara (kieliryhmä) ****** Chara [cra] ***** Gimira ****** Bench [bcq] ***** Ometo ****** Keskiometo ******* Dorze [doz] ******* Gamo-Gofa-Dawro [gmo] ******* Melo [mfx] ******* Oyda [oyd] ******* Wolaitta [wal] ****** Itäometo ******* Kachama-Ganjule [kcx] ******* Koorete [kqy] ******* Zayse-Zergulla [zay] ****** Länsiometo ******* Basketo [bst] ****** Male [mdy] *** Gonga **** Keskigonga ***** Anfillo [myo] **** Pohjoisgonga ***** Boro [bwo] **** Etelägonga ***** Kaffa [kbr] ***** Shekkacho [moy] **Mao *** Itämao **** Bambassi [myf] *** Länsimao **** Ganza [gza] **** Hozo [hoz] **** Seze [sze] *Eteläomoottiset kielet **Aari [aiz] **Hamer-Banna [amf] **Dime [dim] **Karo [kxh] == Aiheesta muualla== *Ethnologue Luokka:Etiopian kielet
Kuurnan kanava

Kuurnan kanava on 400 metriä pitkä kanava Pielisjoessa, Vuoksen vesistössä, Kontiolahden kunnan alueella, Joensuu–Nurmes-vesistöreitillä. Sen pudotuskorkeus on 5,6 metriä ja siinä on yksi sulku. Se rakennettiin ensimmäisen kerran vuosina 1874–1876. Kanavaa on uusittu vuosina 1968–1971, kun Kuurnan voimalaitos valmistui (1971). Tuolloin vedenkorkeus nousi voimalaitoksen yläpuolella niin paljon, että Kuurnan vanha kanava sekä Paiholan, Haapavirran, Jakokosken ja Saapaskosken kanavat menettivät merkityksensä ja jäivät pois käytöstä. Lisäksi voimalaitoksen alapuolella veden pinta oli nyt niin alhaalla että myös Utran kanava jäi pois käytöstä. Kanava on uittosulku. Sulussa on vaaka-akseliset segmenttiportit: kanavan alaportti on ylösnostettava jonka alitse alus kulkee. Avatun portin alikulkukorkeus on 12 metriä. Vastaavasti yläportti laskeutuu veden alle, jonka ylitse alus kulkee. Kanavan yli kulkevan läppäsillan alikulkukorkeus on suljettuna 1,8 metriä. Sillan ja porttien koneistot ovat sähkömekaanisia. Kanavan ja avattavan sillan käyttö suoritetaan Joensuun kanavan kaukokäyttökeskuksesta. Kanavan ja sillan käyttö- ja kunnossapitotehtävistä vastaa Väyläviraston urakoitsijana Mismo Oy. Kanavan aukioloajat: * Toukokuu: klo 7-21 * Kesäkuu-heinäkuu-elokuu: klo 7-23 * Syyskuu: klo 7-18 * Lokakuu: klo 7-17 == Onnettomuus marraskuussa 2009 == Kanavalla sattui marraskuussa 2009 vakava onnettomuus, kun yläportin nostoketju katkesi kesken uiton. Yläportti romahti sulun pohjaan, jolloin valtavat vesimassat pääsivät kanavaan. Onnettomuudesta aiheutui kymmenien tuhansien eurojen vahingot niin sulkuportin korjaustoimenpiteiden kuin hajonneiden uittonippujen ja kaluston osalta. Henkilövahinkoja ei sattunut. Vahingot saatiin korjattua kevääseen 2010 mennessä. == Kuvia == Tiedosto:Kuurna yläportti.jpg|Kuurnan kanavan yläportti. Tiedosto:Kuurna valvomo.jpg|Näkymä Kuurnan kanavan valvomotornista. ==Katso myös== *Pielisjoen sillat == Lähteet == == Aiheesta muualla == * Väylävirasto: Kuurnan kanava * Suomen kanavat – Kuurna Luokka:Suomen kanavat Luokka:Kontiolahden rakennukset ja rakennelmat Luokka:Pielisen reitin valuma- alue
Koivusaari

Koivusaari voi olla: ;Paikkoja: * Koivusaaren metroasema, metroasema Helsingissä * Koivusaari, kaupunginosa Järvenpäässä * Koivusaari, kylä Siilinjärvellä * Koivusaari, saari Helsingissä Lauttasaaren lähistöllä * Koivusaari, saari Helsingissä Santahaminan kaupungiosassa * Koivusaari, saari Kuusinkijoessa Kuusamossa * Koivusaari, saari Pietarin kaupungissa Venäjällä * Koivusaari, saari Kemijoessa Rovaniemellä * Koivusaari, saari Kokemäenjoessa Kokemäellä * Tampereen Konsulinsaaren vanha nimi ;Henkilöitä: * Juho Koivusaari (s. 1998), suomalainen jääkiekkoilija * Maija Koivusaari (s. 1941), suomalainen pikajuoksija ja pituushyppääjä * Tomi Koivusaari (s. 1973), suomalainen hard rock -muusikko.
Tallard

Tallard Perustiedot Valtio: Région: Provence-Alpit-Riviera Departementti: Hautes-Alpes Pinta-ala: 15,02 km² Asukasluku: 1 837 (2006) Asukastiheys: 122,3 as./km² Alueen matalin paikka: - Alueen korkein paikka: - Kaupunginjohtaja: Jean-Michel Arnaud 2001–2008 Kotisivu: Tallard on ranskalainen kylä ja kunta, joka sijaitsee Provence-Alpit-Rivieran alueella ja Hautes-Alpesin departementissa. == Sijainti == Tallard sijaitsee 20 kilometriä etelään alueen suurimmasta kaupungista Gapista ja se sijoittuu Gapista Marseilleen vievän tien varrelle. Moottoritie 5r1 päättyy juuri ennen Tallardin kylää, sen eteläpuolella sijaitsevaan La Saulcen kylään. Tallardin kylä sijaitsee 21 kilometriä La Bâtie-Vieillestä ja siellä sijaitsee Gap-Tallardin lentokenttä. == Asukkaat == Kylän asujaimistoa kutsutaan tallardialaisiksi (tallardien). Asukasluvun kehitys on ollut verkkaisaa, mutta kuitenkin kasvuvoittoista. *1968 – 1 063 *1975 – 1 092 *1982 – 1 155 *1990 – 1 187 *1999 – 1 300 *2006 – 1 837 == Tour de France == Vuoden 2007 Tour de France valitsi Tallardin kylän toimimaan yhdeksännen etapin lähtöpaikkana. Kilpailu oli pituudeltaan 229,5 kilometriä ja se päättyi Marseilleen. == Lähteet == == Aiheesta muualla == * Tallard Ranskan Institut géographique national-sivustolla * Tallard Ranskan tilastotoimiston sivuistolla * Tallard Quid-sivustossa * Tallardin sijainti Ranskan kartalla * Tallard Tourd de Francen sivustossa Luokka:Ranskan kaupungit Luokka:Hautes-Alpesin kunnat
Numero 23

Numero 23 (The Number 23) on vuonna 2007 ensi-iltansa saanut psykologinen trilleri. Elokuvan on ohjannut Joel Schumacher ja pääosaa näyttelee Jim Carrey. Elokuvan juonessa esiintuleva numeron 23 merkitys tuli tunnetuksi alun perin Illuminatus!-kirjasarjassa. == Juoni == Rankkuri ja perheenisä Walter Sparrow saa vaimoltaan lahjaksi kirjan nimeltä Numero 23. Walteria lukeminen ei kiinnosta paljoakaan, mutta hän aloittaa kuitenkin vaimonsa pyynnöstä. Walterin lukiessa kirjaa hän havaitsee sen muistuttavan hänen omaa elämäänsä. Samalla hän ymmärtää luvun 23 merkityksen. Luku 23 alkaa esiintyä joka paikassa, minne Walter meneekin. Luvusta tulee Walterille pakkomielle ja Walter tulee entistä vainoharhaisemmaksi päivä päivältä. Hän alkaa etsiä tietoa kirjan kirjoittaneesta Topsy Krettsistä, jota ei näytä olevan olemassa. Samalla Walter saa selville asioita, jotka mullistavat koko hänen elämänsä. == Näyttelijät == * Jim Carrey – Walter Sparrow * Virginia Madsen – Agatha Sparrow * Logan Lerman – Robin Sparrow * Danny Huston – Isaac French == Vastaanotto == Rotten Tomatoesin keräämistä 186:ta arvostelusta vain 8 % oli elokuvalle positiivisia. Elokuva tuotti ensimmäisellä esitysviikollaan 14 602 867 Yhdysvaltain dollaria. Maailmanlaajuisesti elokuva tuotti kaikkiaan 77 566 815 dollaria. Elokuvaa on kuvailtu muun muassa tahattomasti hauskaksi ja komedianäyttelijänä tunnettua Jim Carreytä pidettiin outona elokuvan vakavamielisessä pääosassa. == Lähteet == == Aiheesta muualla == * Luokka:Vuoden 2007 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Joel Schumacherin ohjaamat elokuvat
Kribi

Kribi on kaupunki Kamerunissa. Se sijaitsee rannikolla noin 250 km Doualasta etelään. Kaupunki on rantakaupunki, jossa on jonkin verran paikallista turismia Doulasta. Kaupungissa on kalastussatama ja kalastus merestä on kohtalaisen iso elinkeino. Sinne rakennetaan syväsatamaa ja kaasuterminaalia. Kaupungissa on katolinen kirkko, joka on rakennettu 1800-luvulla sekä moskeija. Kribissä on n. 60 000 asukasta (arvio vuodelta 2005). == Lähteet == Luokka:Kamerunin kaupungit
Lionel Tertis

Lionel Tertis (29. joulukuuta 1876 – 22. helmikuuta 1975) oli englantilainen alttoviulisti. Hän kuului varhaisimpiin kansainvälistä mainetta niittäneisiin soittimensa taitajiin. Tertis syntyi West Hartlepoolissa puolanjuutalaisille maahanmuuttajavanhemmille. Hän opiskeli alun perin viulunsoittoa, mutta siirtyi Alexander Mackenzien rohkaisemana alttoviuluun. Tertis kiersi solistina sekä Yhdysvalloissa että Euroopassa. Muiden muassa Arnold Bax, Frank Bridge ja William Walton omistivat teoksiaan hänelle. Tertis soitti vuonna 1906 tilapäisesti Böömiläisessä kvartetissa. Hän sovitti Edward Elgarin sellokonserton alttoviululle ja perusti Chamber Music Players -kokoonpanon yhdessä William Murdochin, Albert Sammonsin ja Lauri Kennedyn kanssa. Hänen julkaisemaansa musiikkikirjallisuuteen lukeutuvat teokset Cinderella No More ja My Viola and I. Tertis kuoli 98-vuotiaana Wimbledonissa. Luokka:Brittiläiset alttoviulistit Luokka:Brittiläiset musiikkikirjailijat Luokka:Vuonna 1876 syntyneet Luokka:Vuonna 1975 kuolleet
Katri Rautio

Katri Rautio, oik. ja o.s. Wendla (Vendla) Katrina Aaltola entinen Bengtsson (10. helmikuuta 1864 Pietari − 31. maaliskuuta 1952) oli Suomalaisen teatterin (nykyisin Kansallisteatteri) näyttelijä. Hän teki monia merkittäviä roolitulkintoja suomalaisen teatterin alkutaipaleella. == Elämäkerta == Raution vanhemmat olivat mekaanikko Sven Bernhard Bengtsson ja Gustava Karolina Walin.Aikalaiskirja 1934, sivu 547 Ennen teatteriin tuloaan Bengtson oli käynyt Pietarissa kirkkokoulua, Hämeenlinnan ruotsalaista tyttökoulua ja saanut yksityisopetusta. Näyttelijä Niilo Sala opetti Katrille suomen kieltä ja mitä todennäköisimmin tartutti hänen innostuksen näyttelemiseen ja antoi hänelle siihen perusopetusta. Bengtsson oli vasta 17-vuotias, kun hän sai ensimmäisen kiinnityksensä Suomalaiseen teatteriin vuonna 1880, ja palkkaajana oli suomalaisen teatterin isäksi yleisesti tunnustettu teatterinjohtaja Kaarlo Bergbom. Bengtsson avioitui 1883 teatterin toisen näyttelijän Alex Raution (1857–1916) kanssa. Avioliitosta syntynyt poika, Markus Rautio eli Markus- setä, oli Yleisradion lastenohjelmien muun muassa Lastentunnin toimittaja. Jäätyään kansallisteatterista 1917 eläkkeelle Katri Rautio toimi Kansallisteatterin oppilaskoulun ja Helsingin Ruotsalaisen teatterin oppilaskoulun johtajana ja esitti keskeisiä rooleja kolmessa mykkäkauden elokuvassa ja tuberkuloosin valistuselokuvassa.. Rautio oli Suomen näyttelijäliiton kunniajäsen vuodesta 1917. Tasavallan presidentti myönsi Rautiolle Pro Finlandia -mitalin vuonna 1948. ==Elokuvat== * Suursalon häät, (1924) – Helena, Eeron äiti * Kajastus, (1930) – rouva Cederström * Rovastin häämatkat, (1931) – ruustinna Elli Jaakkola * Ne 45000, (1933) – mummi ==Lähteet== * * Rafael Koskimies: Suomen Kansallisteatteri 1–2. === Viitteet === == Aiheesta muualla == * Erkki Kivijärvi : Katri Rautio 75-vuotias, Helsingin Sanomat, 10.02.1939, nro 39, s. 8, Kansalliskirjaston digitaaliset aineistot Luokka:Suomalaiset teatterinäyttelijät Luokka:Pro Finlandia -palkitut Luokka:Vuonna 1864 syntyneet Luokka:Vuonna 1952 kuolleet
Pebble in the Sky

Pebble In the Sky on Isaac Asimovin kirjoittama tieteisromaani, joka sijoittuu kaukaiseen tulevaisuuteen, jossa ihmiskunta on levittäytynyt Linnunrataan asuttaen miljoonia maailmoja. Linnunradan kaikki asutut maailmat kuuluvat Galaktiseen Imperiumiin. == Juoni == Tarina sijoittuu vuoteen 827 galaktista aikaa, jota lasketaan siitä lähtien, kun Galaktinen Imperiumi yhdisti koko Linnunradan Trantorin alaisuuteen. Tapahtumapaikkana on syrjäinen ja köyhä Maa-niminen planeetta Siriuksen sektorilla, jonka pinta on radioaktiivinen muutamia pieniä maa-alueita lukuun ottamatta. Tarina alkaa kuitenkin vuodesta 1949, kun eläkkeellä oleva räätäli Joseph Schwartz on kävelyllä Chicagon kaduilla. Hän on juuri astumassa kadulla makaavan räsynuken yli, kun läheisessä rakennuksessa tapahtuu vahingossa outo ydinreaktio. Salaperäinen säde polttaa tiensä läpi seinän ja osuu suoraan Joseph Schwartziin. Seuraavaksi olemme kymmenien tuhansien vuosien päässä tulevaisuudessa radioaktiivisen Maa-planeetan pinnalla, yhdellä sattumalta radioaktiivisuudelta säästyneellä alueella lähellä Chica-nimistä kaupunkia. Schwartz ilmestyy tyhjästä ilmasta sinne ja kauhukseen huomaa olevansa täysin oudossa paikassa, jossa kukaan ei ymmärrä hänen puhettaan. Schwartz löytää tiensä läheiselle farmille, jossa asuva pariskunta luulee hänen olevan kehitysvammainen. Koska Schwartz on näemmä täysin tuntematon ihminen, niin pariskunta tarjoaa häntä lisätienestien toivossa paikallisen tiedemiehen salaiseen ja laittomaan hengenvaaralliseen kokeeseen joka kiihdyttää nisäkkäiden aivotoimintaa. Kokeen ansiosta Schwartz oppii pian puhumaan ja ymmärtämään galaktista yleiskieltä. Samaan aikaan Maahan saapuu Bel Arvardan -niminen kuuluisa arkeologi, jolla on naurettava teoria, että Maa olisi planeetta, jolla ihmiskunta syntyi ja lähti leviämään Linnunrataan. Hän haluaa suorittaa kaivauksia vaarallisessa radioaktiivisessa Maassa löytääkseen todisteita teorialleen. Maa on syrjäinen ja unohdettu. Vaikka Imperiumi hallitseekin sitä Valtuutettunsa ja sotavoimiensa välityksellä, niin Maan ihmisiä todellisuudessa johtavat uskonnolliset fanaatikot, jotka eivät ole unohtaneet myyttistä aikaa kun Maa oli kaikkien maailmojen herra. He vihaavat Trantorin perustamaa Galaktista Imperiumia ja Maa on kapinoinut muutamaan otteeseen sitä vastaan huonolla menestyksellä. Nyt Maata johtavilla fanaatikoilla on kuitenkin uusi, kauhea suunnitelma, jolla he voivat tuhota Galaktisen Imperiumin kertaheitolla ja Maa nousisi fanaatikkojen mielestä oikeutettuun asemaan Linnunradan johtajana. Luokka:Yhdysvaltalaiset tieteisromaanit Luokka:Vuoden 1950 kirjat Luokka:Isaac Asimovin teokset
Sateen jälkeen (elokuva)

Sateen jälkeen () on Takashi Koizumin ohjaama ja Akira Kurosawan käsikirjoittama elokuva, joka sijoittuu 1700-luvun Japaniin. Elokuva perustuu Shugoro Yamamoton novelliin. ==Juoni== Elokuvan päähenkilö on samurai Ihei Misawa (Akira Terao), joka on isännätön (rōnin) japanilaisen miekkailun (kenjutsu) opettaja. Hän vaeltaa feodaaliajan Japanissa etsien alansa töitä yhdessä vaimonsa Tayo Misawan kanssa. Vaikka Ihei Misawa on taidokas miekkamies ja kuuluisan miekkakoulukunnan (Mugai-ryū) opetusluvan (Menkyo kaiden) ansainnut miekkailunopettaja, ei hän ole onnistunut saamaan pysyvää työpaikkaa. Hyväluontoinen ja rauhallinen samurai tuntuu ärsyttävän ylempiään ja huono onnikin tuntuu seuraavan tätä hyväsydämistä miestä paikasta toiseen. Vaelluksellaan antisankari Misawa tekee kuitenkin suuren vaikutuksen feodaali- herra Nagai Izumi no kami Shigeakiin (jota esittää japanilaisen näyttelijän Toshirō Mifunen poika Shirō Mifune), joka haluaa tästä vaatimattomasta samuraista klaaninsa uuden miekkailunopettajan. Ajatus roninista klaanin miekkailunopettajana ei kuitenkaan miellytä kaikkia klaanin virkailijoita. Samalla Misawa on hankkinut itselleen vihamiehiä läheisen kaupungin miekkailukoulusta eli kenjutsu-dojolta voittamalla raha-ottelussa kaikki paikalliset miekkailuntaitajat. ==Palkinnot== === Nippon Akademī -palkinto === Vuodelta 2001 palkittu * Vuoden paras miesnäyttelijä, Akira Terao, Ihei Misawa * Vuoden paras naissivuosa, Mieko Harada, Okin * Paras filmi * Paras käsikirjoitus * Paras kuvaus * Paras lavastus * Paras valaistus * Paras ääni === Venetsian elokuvajuhlat === 'CinemAvvenire' Award 1999 == Aiheesta muualla == * Luokka:Samuraielokuvat Luokka:Japanilaiset draamaelokuvat Luokka:Vuoden 2000 japanilaiset elokuvat Luokka:Novelleihin perustuvat elokuvat
Mirjam Salminen

Mirjam Salminen (ent. Joutsen, s. 1929, Sortavala) on suomalainen näyttelijä. Salminen toimi myös kuvaussihteerinä 1950-luvulta alkaen. Elokuvarooleja Salmisella on harvakseen, mutta kuitenkin muutamia. Ensimmäinen elokuvarooli oli miehensä Ville Salmisen elokuvassa Evakko (1956) ja viimeinen kaksikymmentä vuotta myöhemmin elokuvissa Tapahtui kaukana (1949), Rosvo-Roope (1949), Köyhä laulaja (1950), Tapahtui kaukana (1950), Kaunis Veera eli Ballaadi Saimaalta (1950), Rintamalotta (1956), Anu ja Mikko (1956), Kuriton sukupolvi (1957), Taas tyttö kadoksissa! (1957), Vääpelin kauhu (1957), Kulkurin masurkka (1958), Asfalttilampaat (1968), Näköradiomiehen ihmeelliset siekailut (1969), Kun taivas putoaa... (1972) ja Lottovoittaja UKK Turhapuro (1976). Mirjam Salminen näytteli mm. pakolaisäitiä elokuvissa Täällä Pohjantähden alla (1968) ja Pohjantähti (1973). Mirjam ja Ville Salmisen poika on elokuvaaja Timo Salminen. ==Lähteet== Luokka:Kuvaussihteerit Luokka:Suomalaiset näyttelijät Luokka:Vuonna 1929 syntyneet Luokka:Elävät henkilöt
Tatsuya Nakadai

Tatsuya Nakadai (, s. 13. joulukuuta 1932 Tokio, Japani) on japanilainen näyttelijä. Tatsuya Nakadai on näytellyt vuoteen 2006 mennessä 126 japanilaisessa elokuvassa joista pääroolia Akira Kurosawan kuuluisissa elokuvissa Ran Lord Hidetora Ichimonjia ja Kagemusha – varjokenraalissa kaksoisroolissa Takeda Shingen daimiota ja tämän vaihdokasta – Kagemushaa ja lisäksi sivuroolia monissa muissa Kurosawan elokuvissa (Seitsemän samuraita, Yojimbo – onnensoturi ja Samuraimiekka), sekä palkitussa elokuvassa Sateen jälkeen miekkailunopettaja Tsuji Gettanin sivuroolia. ==Valikoitu filmografia== * Seitsemän samuraita 1954 * Kärsimyksen liekki 1958 * Paljain jaloin läpi helvetin 1959 * Yojimbo – onnensoturi 1961 Unosuke, pyssymies * Samuraimiekka 1962 Muroto Hanbei * Harakiri 1962 * Taivas ja helvetti 1963 * Verisen kuun tarinoita myrskyn jälkeen 1964 * Laskeva aurinko 1967 * On sinun vuorosi kuolla 1968 * Okinawan veriset päivät 1971 * Kagemusha – varjokenraali 1980 Takeda Shingen, Kagemusha * Ran 1985 Lord Ichimonji Hidetora * Kwai-joen vangit 1989 * Lumen ja veren päivät 1989 * Sateen jälkeen 1999 Tsuji Gettan * Yamato 2005 Luokka:Japanilaiset näyttelijät Luokka:Vuonna 1932 syntyneet Luokka:Elävät henkilöt
Springfield (Manitoba)

Springfield on vuonna 1873 perustettu maalaiskunta Manitoban provinssissa Kanadassa, provinssin pääkaupunki Winnipegin läheisyydessä. Vuonna 2006 kunnassa oli 12 990 asukasta. Springfieldin tärkein elinkeino on maanviljely, mutta monet asukkaista käyvät töissä Winnipegissä. Winnipegin ja Springfieldin rajalta löytyy myös modernia teollisuusaluetta. Pääosin maakuntaa hallitsee maaseutu peltoineen, ja itärajalla vastassa on Agassizin metsä, joka on suojelualue. Kunnan hallinnollinen keskus sijaitsee Oakbankin kylässä. Muita taajamia ovat Dugald, Anola, Cook's Creek ja Glass. ==Lähteet== == Aiheesta muualla == * Rural Municipality of Springfield kotisivut * Statistics Canadan tilastotietoa , * Government of Canada, community profiles Luokka:Manitoban maalaiskunnat
We Are the Winners

We Are the Winners oli Liettuan edustuskappale vuoden 2006 Eurovision laulukilpailussa. Sen esitti kuusihenkinen yhtye LT United. Kappale oli semifinaalissa viides ja pääsi näin finaaliin, jossa se sijoittui kuudenneksi. Kappaleelle buuattiin yleisöstä niin semifinaalissa kuin finaalissakin. Buuausta kuultiin myös, kun selvisi, että kappale oli päässyt finaaliin ja silloin, kun se sai finaalissa korkeita pisteitä (esim. Irlannilta täydet 12 ja Latvialta 10). Kappaleessa hoetaan toistuvasti lauseita "We are the winners of Eurovision" ja "Vote for the winners". Kappaleessa kuullaan myös viulusoolo, jonka aikana Euroviisu-esityksessä eräs yhtyeen jäsenistä riehuu lavan etuosassa. Kappaleelle ei ennakoitu kummoisempaa menestystä, ja siitä tulikin yksi kisojen yllättäjistä. == Lähteet == Luokka:Vuoden 2006 euroviisuedustuskappaleet Luokka:Liettuan euroviisuedustuskappaleet
Heal Me

”Heal Me” on Sunrise Avenuen debyyttialbumin viides single. Kappaleesta on myös video. == Kappaleet == # Heal Me (Radio Version) # Heal Me (Acoustic Version) # Heal Me (Live 2007) # Heal Me (L.A.O.S Remix) # Heal Me (Nightliner Remix) # Heal Me (Album Version) ==Listasijoitukset== Lista Paras sijoitus Suomen singlelista 16 Ruotsi 28 Saksa 58 Slovakia 28 == Aiheesta muualla == * Luokka:Vuoden 2007 kappaleet Luokka:Sunrise Avenuen kappaleet
Seikkailupuisto

Seikkailupuisto on Turun Kupittaalla sijaitseva, vuonna 1982 perustettu Turun kaupungin nuorisoasiainkeskuksen alainen lasten ja perheiden toimintakeskus. Puistossa on sekä leikkipuistomaisia leikkivälineitä että ohjattua toimintaa ja esityksiä. Puiston pääasiallisena kohderyhmänä ovat 3-10-vuotiaat lapset. Seikkailupuisto on toiminut koko historiansa ajan lastenkulttuurin tuottajana. Vaihtuvat teatteriesitykset, osallistavat tapahtumat sekä työskentely taidepajoissa ovat toiminnan kulmakiviä. Kesäisin puistoalueen kohteita ovat mm. Suihkusieni ja kahluuallas, puiston halki kiemurteleva puro ja liikennekaupunki sekä sittemmin puretun, lasten ideoiden pohjalta toteutetun Unelmien Leikkipaikan jättiläispatsaat. Talvikaudella sisätiloissa järjestetään ohjattua avointa toimintaa ja harrasteryhmiä, aloina teatteri, musiikki ja kädentaidot. Lapset ovat päässeet pöristelemään liikennekaupungissa polkuautoilla vuodesta 1958 lähtien. Seikkailupuiston teatterissa on lapsille suunnattua ohjelmistoa sekä Helmiteltan että Timantti- teatterin näyttämöillä. Kesäkuun puolivälissä Seikkailupuistossa järjestetään Lasten rockfestivaali Seikkisrock, jossa ovat vuosien varrella esiintyneet esimerkiksi Kengurumeininki, Herra Heinämäen Lato-orkesteri sekä Pommi ja Gommi. == Historiaa == Vuonna 1903 Kupittaanpuistoon hankittiin lapsia varten keinulauta ja keinuja. Lasten liikennekaupunki avattiin 1958. Seikkailupuistohanke sai Turussa alkunsa vuonna 1972, kun yli 7 000 turkulaista, mukana monet järjestöt ja Turun yliopistollisen keskussairaalan edustajat allekirjoittivat vetoomuksen lastenpuiston rakentamisesta Kupittaalta Espooseen muuttaneen ruotsinkielisen puutarhakoulun tiloihin. Asiaa ajamaan perustettu Seikkailupuistoyhdistys, jota johti kuntapoliitikko ja psykologi Eugen Parkatti. Yhdistys esitti kaupungille rakennussuunnitelman ja talousarvion kahteen otteeseen, mutta tuloksetta. Puutarhakoulu ehti palaa, ja sen paikalle nousi kerrostalo. Ruotsalainen puistoarkkitehti Marian Andersson laati suunnitelman ilmaiseksi, mutta kaupunki ei ottanut siihen kantaa. Vuonna 1977 kaupunki laaditutti seikkailupuistosta oman suunnitelmansa, ja vuosikymmenen lopulla sen ensimmäinen vaihe rakennettiin. Kesällä 1980 puistossa päästiin aloittamaan pienimuotoinen toiminta, jota kuitenkin haittasivat viereisen makkaratehtaan savukaasut arkipäivisin. Ympärivuotinen toiminta Kupittaan Seikkailupuistossa pääsi alkuun kesällä 1982. Luovaan toimintaan haettiin mallia muassa Britanniasta ja Ruotsista, ja se sisälsi muun muassa maalausta, muovailua, teatteriesityksiä ja musiikkia. Puistoon kuului tuolloin muun muassa puro, leikkitroolari, liukurata, hirsinen linna, polkuautorata, kiipeilytelineitä sekä tuolloin harvinainen uutuus, trampoliini. Vuosituhannen vaihteessa Seikkailupuisto sai 1,8 miljoonaa euroa EU-tukea, jonka turvin aluetta kunnostettiin ja rakennettiin tapahtumatalo Timantti. ==Lähteet== ==Aiheesta muualla== *Seikkailupuiston kotisivu Luokka:Turun nähtävyydet Luokka:Suomen huvipuistot Luokka:Kupittaa Luokka:Lastenkulttuuri
This Is Rock N' Roll

This Is Rock N' Roll on hard rock -yhtye The Quireboysin paluulevy vuodelta 2001. Se on yhtyeen kolmas studioalbumi. Levyn tuotti ja miksasi CJ Eiriksson, joka on työskennellyt myös mm. Brian Setzerin, Kelly Osbournen sekä laulaja Spiken sooloyhtyeen kanssa. ==Kappaleet== # # # # # # # # # # # # # ==Yhtye== *Spike – laulu *Guy Griffin – kitara *Luke Bossendorfer – kitara *Nigel Mogg – basso *Martin Henderson – rummut ja lyömäsoittimet *Kevin Savigar – koskettimet Luokka:Vuoden 2001 albumit Luokka:The Quireboysin albumit
Lauri Haukkamaa

Lauri Haukkamaa (s. 1972) on suomalainen elokuvaohjaaja ja -käsikirjoittaja. Hän on toiminut myös elokuvatuottajana. Haukkamaa on ohjannut myös suomalaisten artistien ja yhtyeiden musiikkivideoita. Viitattu 18.7.2022. == Elokuvat == * Viimeistä kesää (1998) (ohjaus/tuotanto) * Sankarit (2002) (ohjaus/käsikirjoitus) * The Kin (2004) (ohjaus/käsikirjoitus) == Lähteet == == Aiheesta muualla == * * Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1972 syntyneet Luokka:Elävät henkilöt
Get A Life – Get Alive

Get A Life – Get Alive oli Eric Papilayan esittämä Itävallan edustuskappale vuoden 2007 Eurovision laulukilpailussa. Kappale esitettiin semifinaalissa numerolla 27 eli toiseksi viimeisenä. Se myös sijoittui toiseksi viimeiseksi saatuaan vain neljä pistettä. == Lähteet == Luokka:Vuoden 2007 euroviisuedustuskappaleet Luokka:Itävallan euroviisuedustuskappaleet
Timo Hoivala

Timo Hoivala on suomalainen urheilukommentaattori sekä entinen lentopallovalmentaja ja -pelaaja. Hoivala pelasi Oriveden Ponnistuksessa 80-luvun puolivälissä ja sen jälkeen KuPS-Volleyssä. Hän niitti mainetta lyhyenä pelaajana, jolla oli valtava ponnistusvoima. Hoivala voitti vuonna 2004 päättyneen valmentajauransa aikana yhteensä seitsemän Suomen mestaruutta, joista kuusi peräkkäin vuosina 1991-96 kuopiolaisen KuPS-Volleyn luotsina. Hoivala valmensi Suomen miesten lentopallomaajoukkuetta vuodet 1995-2004. Suomi pelasi Hoivalan alaisuudessa Hollannin EM-kisoissa vuonna 1997. Hoivala aloitti valmennusuransa vuonna 1990, kun hänet palkattiin KuPS-Volleyn luotsiksi. Kuuden peräkkäisen Suomen mestaruuden lisäksi hän valmensi KuPS- Volleyn kuudesti Suomen Cupin ykköseksi. Menestyksekäs seuravalmentajaura vaihtui kuudennen peräkkäisen liigamestaruuden jälkeen Suomen miesten lentopallomaajoukkueen päävalmentajan pestiksi. Myöhemmin 2000-luvun alussa Hoivala palasi takaisin seuravalmentajaksi. Hän otti kesken lentopallokauden 2001-02 Pielaveden Sammon ruoriinsa. Hän valmensi Sampoa ja A-maajoukkuetta samanaikaisesti aina Sammon mestaruuskevääseen 2004 asti. Mestaruus oli Sammon seurahistorian ensimmäinen. Sampo voitti Hoivalan opein kahdesti myös SM- pronssia (2002, 2003). Keväällä 2004 Hoivala ilmoitti lopettavansa lentopallovalmentajan uransa. Samalla hänen sopimuskautensa päättyi lentopallomaajoukkueen penkin päässä. Hoivalan pitkäaikaisen työn jatkajaksi lentopallomaajoukkueeseen palkattiin sittemmin italialainen Mauro Berruto. Hoivala on toiminut Ylen lentopallokommentaattorina alkaen vuodesta 2007. Tällä hetkellä Hoivala toimii Veikkauksen Itä- ja Pohjois-Suomen myyntipäällikkönä ja on Pielaveden Sampon Osakeyhtiön omistajana sekä hallituksen jäsenenä. Hänen poikansa Atte Hoivala on jalkapalloilija. Hänen veljensä Seppo Hoivala oli lentopalloilijana Oriveden Ponnistuksessa ja sittemmin naisjoukkueiden valmentajana. == Saavutukset valmentajana == * Suomen miesten maajoukkueen päävalmentajana 1995–2004 * Kauden lentopallovalmentaja 1996 * Lentopallokauden miestenvalmentaja 1991, 1993, 1994, 1996, 2004 * 2 SM-pronssia (2002, 2003) * 7 Suomenmestaruutta (1991-1996, 2004) ==Lähteet== Luokka:Suomalaiset lentopallovalmentajat Luokka:Syntymävuosi puuttuu Luokka:Elävät henkilöt
Kun ystävyyssuhteet solmitaan

Kun ystävyyssuhteet solmitaan on Wäinö Aaltosen suunnittelema Turun ja Göteborgin kaupunkien ystävyyspatsas. Ystävyyspatsaita on kaksi; alkuperäisteos Göteborgin Näckrosdammenilla ja kaksoiskappale Turussa Puutorilla osoitteessa Aninkaistenkatu 12. Turun kaupunki tilasi veistoksen Aaltoselta lahjaksi Göteborgille kiitoksena sota-aikana Turkuun saadusta avusta. Veistokset valmistuivat vuonna 1948, ja ne paljastettiin 1955, ensin alkuperäinen patsas Göteborgissa 8. toukokuuta ja kaksoiskappale Turussa 21. toukokuuta. Turkuun sijoitetun kaksoiskappaleen lahjoitti kaupungille kauppaneuvos Leo Wainstein. Teoksen vuonna 1941 valmistunut kipsiluonnos oli esillä Helsingin taidehallissa kesäolympialaisten 1952 kunniaksi järjestetyssä taidenäyttelyssä. Kun ystävyyssuhteet solmitaan -veistos on tehty pronssista ja sen korkeus on 2,95 metriä. Veistoksen jalusta on punaista graniittia ja sen korkeus on 1,7 metriä. Veistos esittää toisensa kohtaavia ja ystävystyviä mies- ja naisratsastajia, mikä symboloi kaupunkien välistä ystävyyttä. == Lähteet == *Wäinö Aaltosen museon kotisivut === Viitteet === Luokka:Turun patsaat ja veistokset Luokka:Wäinö Aaltosen veistokset
Ajan virta

Ajan virta on kuvanveistäjä Kain Tapperin suunnittelema Turun Vanhalla Suurtorilla sijaitseva ympäristötaideteos. Teos valmistui vuonna 2000. Teos on matalahko 70 metriä pitkä rautamuuri, jonka harjalla virtaa vettä. Se kulkee paikalla, jossa sijaitsi torin reuna ennen vuoden 1827 Turun paloa. Teoksen materiaaleina ovat corten-teräs ja graniitti. == Lähteet == Luokka:Turun patsaat ja veistokset Luokka:II kaupunginosa
Kylmä Metalli

Kylmä Metalli oli suomalainen sarjakuvalehti. Sen perustivat Jari (Jai) Mattila sekä Janne Nevalainen, loppuvuodesta 1984 Kuusankoskella, esikuvinaan lähinnä amerikkalainen Heavy Metal -sarjakuvalehti sekä siinä julkaistujen ranskalaisten ja italialaisten tekijöiden työt. Vaikutteita tuli myös underground-sarjakuvan puolelta. Ensimmäinen omakustannenumero ilmestyi keväällä 1985, painos oli vain muutamia kymmeniä kappaleita, myöhemmin KM 1/85 painettiin lisää joitakin kymmeniä kappaleita. Ensimmäinen virallinen myyntipiste oli Kuusankoskella toiminut divari Halpa-Shop. Sisällöstä vastasivat lähinnä Mattila ja Nevalainen. Jai Mattila vastasi graafisesta suunnittelusta, ja Nevalainen keskittyi enemmän liiketoiminnan kehittämiseen. Seuraavaa numeroa varten Mattila ja Nevalainen perustivat yrityksen "Kylmä Metalli avoin yhtiö" ja aloittivat yhteistyön Kuusaan Kirjapaino Ky:n kanssa. KM 2/85 painettiin jo kirjapainossa, painos 1 100 kpl. Sisältöä tuottivat tähän numeroon muun muassa Hannu Mänttäri ja Johanna Sinisalo sekä Pekka A. Manninen. Jai Mattilalta julkaistiin myös edelleen hänen omia sarjakuviaan. Lisäksi Janne Nevalainen teki ainoan KM:ssä julkaistun itse kirjoittamansa sekä piirtämänsä sarjakuvan "Tuska" kynäruiskutekniikalla. Loppuvuodesta 1985 Mattila ja Nevalainen alkoivat suunnitella täysverisen sarjakuvalehden julkaisua, ja he perustivat yhteistyössä Kuusaan Kirjapainon kanssa kustannusosakeyhtiön Fantasialehdet Oy. Samalla otettiin yhteyttä Dargaud Editeurin edustajaan, jonka kautta Fantasialehdet Oy sai oikeudet muun muassa Enki Bilalin, Cazan ja lukuisten muiden ulkomaisten huippunimien töihin. Rautakirja Oy otti KM:n maanlaajuiseen levitykseen. KM 1/86 oli ensimmäinen värillistä aineistoa sisältänyt numero. Se painettiin Hyvinkään Kirjapainossa, painos oli jo 11 000 kpl. Tässä numerossa debytoi Jari Rasi värillisellä sarjakuvallaan. Kotimaisista tekijöistä oli mukana myös Pekka A. Manninen ja Mattila/Nevalainen omalla sarjakuvallaan. Virkamieslakko 1986 huhti- toukokuussa aiheutti ylitsepääsemättömiä ongelmia lehden teknisessä julkaisussa ja viivästytti seuraavien numeroiden rahoitusta. Levikki asettui noin 3 000 kpl paikkeille ja peitti kustannukset, mutta tekijöiden oli etsittävä muita töitä. Jai Mattila lähti opiskelemaan Taideteolliseen korkeakouluun, ja Nevalainen alkoi ajaa Fantasialehdet Oy:n liiketoimintaa alas. Tämän jälkeen hän siirtyi kirjapainoalalta tietotekniikan pariin yrittäjäksi. Jai Mattila työskentelee edelleen graafisena suunnittelijana. Janne Nevalainen on julkaissut musiikkia taiteilijanimellä NÖE ja on mukana myös COZHE progerockyhtyeessä. == Aiheesta muualla == * Kylmä metalli Luokka:Heavy Metal (sarjakuva) Luokka:Ilmestymästä lakanneet suomalaiset sarjakuvalehdet
Takeda Shingen

Takeda Shingen ( 1. joulukuuta 1521 - 13\. toukokuuta 1573) oli Shinanon ja Kain provinssien (nykyisen Chūbun alueen Naganon ja Yamanashin prefektuurit) daimio ja kyvykäs sotapäällikkö Japanissa myöhäisellä Sengoku-kaudella () eli taistelevien valtioiden aikakaudella. Akira Kurosawan elokuva Kagemusha – varjokenraali (1980) pohjautuu Takeda Shingenin elämäntarinaan. == Lähteet == == Aiheesta muualla == Luokka:Daimiot
Mannerheimin patsas (Turku)

Mannerheimin patsas Turussa on kuvanveistäjä Veikko Leppäsen ja arkkitehti Aarne Ehojoen suunnittelema pronssinen rintakuvaveistos, joka esittää C. G. E. Mannerheimia. Se sijaitsee Mannerheiminpuistossa, VII kaupunginosassa. Teoksen virallinen nimi on Marsalkka C. G. E. Mannerheimin muistomerkki. Rintakuva on Leppäsen tutkielma vuodelta 1959 Helsingin Mannerheimin ratsastajapatsasta varten. Patsaan jalustan ja sille johtavat kiviportaat suunnitteli arkkitehti Aarne Ehojoki. Patsas paljastettiin 4. elokuuta 1994, jolloin tuli kuluneeksi 50 vuotta Mannerheimin valitsemisesta tasavallan presidentiksi. Rintakuva on korkeudeltaan 0,6 metriä ja Oulaisten ruskeasta graniitista valmistettu jalusta 1,4 metriä korkea. == Katso myös == *Marsalkka Mannerheimille myönnetyt kunnianosoitukset ==Lähteet== * Wäinö Aaltosen museo, Veikko Leppänen (1918–1969) ja Aarne Ehojoki (1913–1998) Marsalkka C. G. E. Mannerheimin muistomerkki. Viitattu 13.4.2008. ==Aiheesta muualla== * Kuvia Mannerheimin muistomerkeistä Luokka:Turun patsaat ja veistokset Patsas (Turku) Luokka:Muotokuvaveistokset
Anna Mutanen

Anna Mutanen (oik. Mutanen-Liedes, aik. Mutanen-Seppänen;Haapanen, Toivo ym. (toim.): Musiikin tietokirja (2. painos), s. 332. Helsinki: Otava, 1957. 8\. elokuuta 1914 Joensuu – 22. heinäkuuta 2003 Helsinki) oli oopperalaulaja, äänialaltaan sopraano. Hän kävi Viipurin kirkkomusiikkiopiston vuosina 1930–1934 ja opiskeli laulua Sibelius-Akatemiassa Lahja Lingon johdolla vuosina 1935–1936 ja 1939–1940. Anna Mutanen oli kiinnitettynä Suomen Kansallisoopperaan vuosina 1939–1961. Hän lopetti julkiset esiintymisensä vuonna 1965, mutta toimi sen jälkeen vielä laulunopettajana. Anna Mutanen sai Pro Finlandia -mitalin vuonna 1955. Anna Mutasen tekemien äänilevyjen määrä on varsin pieni, mutta niiden joukossa on kaksi tunnettua kappaletta: ”Karjalan kunnailla” (1959) ja ”Laps' olen Karjalan” (1965). Muita Mutasen levytyksiä ovat ”Sunnuntai” (1965), ”Oi äiti armas” (1959), ”Pieni koti” (1959), ”Tule” (1959), ”Kuuleppas sinä kullannuppu” (1965), ”Tuku tuku lampaitani” (1965), ”Tipu, tipu, kuuleppas” (1959) ja ”Marja-Liisa” (1965). Tässä mainitut laulut löytyvät Helmi-yhtiön albumilta Unohtumattomat vuodelta 1994. Sillä esiintyy myös baritoni Matti Lehtinen. Anna Mutanen-Liedeksen puoliso, kalastusneuvos Lauri Liedes (1922–2013) oli Kalatalouden Keskusliiton toiminnanjohtaja. == Lähteet == ==Aiheesta muualla== * Anna Mutasen muistokirjoitus Helsingin Sanomissa. Luokka:Pro Finlandia -palkitut Luokka:Suomalaiset sopraanot Luokka:Vuonna 1914 syntyneet Luokka:Vuonna 2003 kuolleet
Radio Anima Amoris

Radio Anima Amoris on pietarilainen radioasema, joka aloitti toimintansa 24. kesäkuuta 1999. Aseman nimi oli tuolloin radioasema Pilot. 10. kesäkuuta 2002 radioasemasta tuli Radio Anima Amoris.РАДИО ANIMA AMORIS 95,2 FM Купчино, luettu 18.7.2007 13:26 UTC +3h Koelähetykset suoritettiin taajuudella 93,45 MHz. 15. toukokuuta 2000 radioasema siirtyi taajuudelle 88,3 MHz. 24. kesäkuuta 1999 ja 31. maaliskuuta 2002 välillä se toimi 88,3 MHz, 89,3 MHz fmdx_ITALY, luettu 18.7.2007 13:26 UTC +3h , 93,45 MHz, 100,0 MHz, 103,1 MHz, 103,4 MHz , 105,6 MHz sekä 107,4 MHz taajuuksilla. Marraskuussa 2002 asema siirtyi taajuudelle 105,6 MHz sekä 26. kesäkuuta 2003 taajuudelle 89,3 MHz. Marraskuussa 2003 asema palasi taajuudelle 105,6 MHz. 19. toukokuuta 2004 kokeiltiin taajuutta 95,2 MHz. Samalla kokeiltiin kaapeliradion järjestyksessään viidettä taajuutta. 9\. toukokuuta Radio Anima julkaisi Sogpasuha 1.75-ohjelman radiokuuntelutulosten keräämisen helpottamiseksi. 26\. maaliskuuta 2007 aloitettiin jatkuva lähettäminen kaapeliverkossa. Paikallisesti asema on kuultavissa maksutta SkyNet-, Dominanta-, RosKom-, PulNet- ja NetForce-verkoissa. Radioasema avasi kolmannen studionsa 26. joulukuuta 2003. 1. helmikuuta 2004 aloitti radioasema tekstiviestien välityksen. 7. helmikuuta 2004 järjesti Radio Anima Amoris tapaamisen Planetaariossa kuulijoiden kanssa. ==Muuta== Radioasema toimii Kupsilassa. ==Lähdeviitteet== luokka:Venäläiset radioasemat Luokka:Vuonna 1999 perustetut radioasemat